Þórunn Guðmundsdóttir sem hefur til nokkurra ára skrifað fyrir Hugleik með góðum árangri skilar nú enn einu sinni góðu verki á fjalirnar . Þórunn skrifar snarpan og ísmeygilegan texta og teiknar persónur systranna skörpum dráttum . Hulda er náttúrulega ein af bestu leikkonum landsins og bætir hérna enn einni frábæru persónunni í sarpinn . Því skilaði Jónína af miklu öryggi og fagmennsku . Systur Þórunnar Guðmundsdóttur er firnagott verk sem fjallar um efni sem kemur okkur öllum við og á alltaf erindi í okkar samtíma . Það er okkur hollt að skoða samskipti okkar hvort við annað og sérstaklega okkar nánustu . Leikhúsið er sterkur miðill og þessu verki tekst að vekja mann til umhugsunar um lífið sjálft . Þetta er leikrit upp á þrjár og hálfa stjörnu .